Q=8	C=8	SS=0	LS=0	PS=0	DC=0	LC=0	SD=0	BS=1	G0=7	G1=3	G2=1	DLID=kaa_Latn	BODY=Ál-Farabı aýdany ákimi jastarmen kezdesti\n20 Mamyr, 11:21:21\n20 Mamyr , 11:21:21\nBúgin Ál-Farabı aýdany ákimi Rashıd Myńbaev belsendi jastarmen kezdesti.\nJastar ortalyǵynda ótken basqosýda Nur-Sultan qalasy otbasy demografııasy jáne áıelder isi jónindegi komıssııa múshesi, kásibı psıholog Lımana Qoıshıeva, qaladaǵy jumyspen qamtý ortalyǵy dırektorynyń orynbasary Bekzat Tolybaev, dańqty sportshy Nurbolat Qýandyqov jáne aýdannyń ózge belsendi jastar qatysty.\nAýdan ákimi memleketimizde jastarǵa arnalǵan baǵdarlamalar men tyń jobalar jaıly sóz qozǵady.\n–Elimizdiń bolashaǵy ózderińizsizder. Qazaqstannyń bolashaqqa barar joly sizderdiń damý deńgeılerińizge, umtylystaryńyzǵa jáne qoǵamdyq ómirge aralasý dárejesine tikeleı baılanysty. Ál-Farabı aýdanynda halyq sany shamamen 207 myń adamdy qurasa, onyń 43 459-y jastar (19,7%). Búginde aýdanymyzda jastarmen birlese «Taza qala», «BIZBIRGEMIZ: TAZAALEM» aksııalaryn ótkizdik. Alda talaı jobalardy birge qolǵa alamyz. Jaqsy ıdeıalaryńyz, tyń jobalaryńyz bolsa meniń esigim sizder úshin árdaıym ashyq. Kez-kelgen ýaqytta kezdesip, jańa bastamalardy qoldaýǵa daıynmyn,-dedi Rashıd Mamytuly.\nJıyn barysynda jasóspirimder arasynda erte júktilik pen sýısıt, jumyspen qamtý jáne jastardyń sport deńgeıin damytý jaıynda talqylandy. Jastar ózderi qyzyqtyrǵan suraqtaryn qoıyp, tushymdy jaýap aldy.